یونانیستانین باشکندی آتن یاخینلیغین‌داکی مئشه یانغی‌نیندا هلاک اولان‌لارین سایی 83-ه یوکسلرکن، پنده‌لی بلدیه باشقانی دیمیتریس استرگیو، یانغی‌نین قوپان الکتریک کابل‌لارین‌دان چیخدیغینی ایره‌لی سوردو.
یونان مئدیاسیندا یئر آلان خبرلرده ده اؤلو ساییسی‌نین داها دا یوکسلمه‌سین‌دن ناراحات‌لیق ائدیلدیگی قئید اولونوب.
یانغین‌دان اذیت چکن رافینه و ماتی بؤلگه‌لرینده یارا‌لانان‌لاردان 60نین آتتیکا بؤلگه‌سینده 6 خسته‌خانادا معا‌لیجه‌سی‌نین داوام ائتدیگی، بون‌لاردان 11ی‌نین وضعیتی‌نین ده آغیر اولدوغو قئید ائدیلیب.
بؤلگه‌ده آختارما قورتارما ایشلری داوام ائدرکن، 100دن آرتیق آدامین ایتکین اولدوغو احتیمال ائدیلیر.
یونانیستاندا باش وئرن یانغین فاجیعه‌سی‌نین یارا‌لاری ساریلماغا چالیشارکن، یانغین بؤلگه سیندکی پنده ل‌لی‌نین بلدیه باشقانی استرگیو، 83 نفرین اؤلومونه سبب اولان یانغی‌نین، پنده ل‌لی بؤلگه سیدکی داو داغیندا یونان الکتریک تشکیلاتینا (DEH) عایید انرژی خط‌لری‌نین آیریلماسی نتیجه‌سینده چیکتیغینی سؤیله دی.
استرگیو، اؤزل بیر رادیویا وئردیگی آچیقلامادا، یانغین باشلایاندا پنده ل‌لی داغینا ایلک گئدن شخصین اؤزو اولدوغونو بیل‌دیره‌رک،
"اورادا، یئرده قوپموش حالدا یونان الکتریک تشکیلاتینا عایید الکتریک کابل‌لاری گؤرموشم. اینانیرام کی، یانغین اورا‌دان باشلادی." دئدی.
یانغی‌نین قیسا مدتده اطرافا یاییلدیغینی بیل‌دیرن استرگیو،
"یانغین سانکی بیر آتوم بومباسی کیمی پارتلادی. ایلک اؤنجه آلوو‌لارین دیونیسوس بؤلگه‌سینه دوغرو گئدجگینی تخمین ائتدیک. آنجاق، کولک سببین‌دن ایستیقامت دییشدیکده آرتیق کونترول ائدیلمه‌سی مومکون دئییلدی." ایفاده‌لرینی ایستیفاده ائتدی.
